DJEČJI VRTIĆ SUNCE

52212 Fažana, Puljska cesta 7

Javni poziv za upis djece u program predškole

za pedagošku godinu 2015./2016.

Temeljem članka 23 a. Zakona o predškolskom odgoju i obrazovanju („Narodne novine“, broj: 10/97, 107/07 i 94/13), Državnog pedagoškog standarda predškolskog odgoja i naobrazbe („Narodne novine“, broj: 63/08, 90/10) te Pravilnika o sadržaju i trajanju programa predškole („Narodne novine“, broj: 107/14), Upravno vijeće Dječjeg vrtića Sunce, Fažana, objavljuje JAVNI POZIV ZA UPIS DJECE U PROGRAM PREDŠKOLE ZA PEDAGOŠKU GODINU 2015./2016.
Pozivaju se roditelji/skrbnici/udomitelji djece, rođene od 01.04.2009. do 31.03.2010. godine, koja nisu obuhvaćena redovitim programom predškolskog odgoja, na upis djece u program predškole.

Program predškole obvezan je za svu djecu koja nisu obuhvaćena redovitim programom predškolskog odgoja u godini prije polaska u osnovnu školu. 

Djeca s teškoćama mogu se prijaviti i dvije godine prije polaska u osnovnu školu ukoliko dostave Rješenje o kategorizaciji nadležne ustanove.

Program predškole obvezan je i besplatan za roditelja te će se provoditi od 07.03.2016. do 31.05.2016.godine.

Obrazac zahtjeva za upis možete preuzeti u Upravi Dječjeg vrtića Sunce, Fažana, Puljska cesta 7 ili na web stranicama www.epula.info/djecji-vrtic-sunce/novosti .
Zahtjev za upis mogu podnijeti roditelji/skrbnici/udomitelji djece s područja Općine Fažana.

Uz ispunjeni Zahtjev za upis obavezno se prilaže:
· preslika rodnog lista ili izvatka iz matične knjige rođenih - za dijete,

· preslika osobnih iskaznica roditelja/skrbnika/udomitelja,

· potvrda nadležnog liječnika o obavljenom zdravstvenom sistematskom pregledu predškolskog djeteta prije upisa u dječji vrtić,

· preslika kartona imunizacije,

· preslika mišljenja prvostupanjskog tijela vještačenja (CZSS) ili odgovarajućeg medicinskog i drugog nalaza, mišljenja i rješenja nadležnih tijela, ustanova i vještaka o postojanju teškoće u razvoju,
· uvjerenje o prebivalištu za dijete ili uvjerenje o stalnom boravištu za dijete sa stranim državljanstvom, odnosno uvjerenje o prebivalištu za skrbnike i udomitelje - ne starije od mjesec dana.
Zahtjevi za upis s priloženom dokumentacijom podnose se radnim danom od 23.02.2016. do 04.03.2016. godine u upravi Dječjeg vrtića Sunce, Fažana, od 8.00 do 14:00 sati.
